شەفەق نیوز/ یەک
کەس کوشیا و ٥ کەس زەخمدار بوی، لە دوو رووداو هاتوچوو، ئمڕوو دووشەممە، لە پارێزگایل
واسیت و نەینەوا.
وەڕێۆبەرایەتی
هاتوچوو واسیت لە بەیاننامەیگ رەسیە ئاژانس شەفەق نیوز وت: رووداویگ هاتوچوو لە بەیاننامەیگ
رەسیە ئاژانس شەفەق نیوز وت: رووادەوەیگ هاتووچو لە پارێزگای واسیت لە نزیک خاڵ کوت
- بەغداد لەناونی سێ ماشین، یەکیگ مارکەی BMW
، و ئەوەکە مارکەی چارجەر، و سێەمەگە مارکەی کۆستەر بوی.
وتیش؛ هووکار رووداوەگە
لەوەر ئەوە بوی ک ماشین بیئێمەگە وە تونی فرەیگ وەرەو کوت - بەغداد رانیاد، و تایەر
نەبی تەقی، و لەوەر تونیەگەی ماشینەگەی لەدەسی دەرچگ و روی وەرەو ئەو سیادەگە کرد ک
لە بەغدادەو هاتگە، ک لە نزیک خاڵەگە داگە ماشین چارجەرەگە، و ئیجا داگە ماشین کۆستەرەگە.
وتیش؛ رووداوەگە
بویە هووکار کوشیان رانندەی ماشین بیئێمەگە، و زەخمداری چوار کەس تر.
لەلاییگ تر، سەرچەوەیگ
ئەمنی ئەرا ئاژانس شەفەق نیوز وت: رانندەی تەکسییگ زەخمدار بوی لەوەر کەفتن ماشینەگەی
وەناو چاڵ گەورەیگ لەنزیک دۆرەت سواس لەلای راس شار مووسڵ.
